
Valsts kancelejai


Par uzdevuma izpildes
termiņa pagarināšanu 


Valsts sekretāru sanāksmē 2015.gada 29.janvārī (prot.Nr.4, 7.§; VSS-87) tika izsludināts Finanšu ministrijas sagatavotais Ministru kabineta rīkojuma projekts „Par nekustamā īpašuma Dzintara ielā 61D, Rīgā, ½ domājamās daļas nodošanu Zemkopības ministrijas valdījumā” (turpmāk – rīkojuma projekts), tā sākotnējās ietekmes novērtējuma ziņojums (anotācija).
Ievērojot rīkojuma projekta atkārtotas saskaņošanas rezultātā saņemtajā Zemkopības ministrijas 2015.gada 6.maija atzinumā Nr.3.4-2e/1660/2015 izteikto iebildumu un norādītos apstākļus, ka Zemkopības ministrija kā lietderīgāko un efektīvāko risinājumu saskata nekustamā īpašuma Dzintara ielā 61D, Rīgā (turpmāk – nekustamais īpašums), ½ domājamās daļas  nodošanu bez atlīdzības Rīgas pilsētas pašvaldības īpašumā,  Rīgas domes Īpašuma departamentam (turpmāk – RD ĪD) tika atkārtoti lūgts sniegt viedokli. Tā kā rīkojuma projekta tālāka virzīšana ir iespējama tikai pēc viedokļa no RD ĪD saņemšanas un rīkojuma projekta atkārtotas saskaņošanas ar atbildīgajām ministrijām, Valsts sekretāru 2015.gada 16.jūlija sanāksmē (sēdes prot. Nr.27, 33.§) rīkojuma projekta un tā sākotnējās ietekmes novērtējuma ziņojuma (anotācijas) iesniegšanas Valsts kancelejā termiņš tika pagarināts līdz 2015.gada 30.septembrim.
RD ĪD ar 2015.gada 6.jūlija vēstuli Nr.1-6/DI-15-917-nd informēja, ka lūgtais viedoklis tiks sniegts pēc atzinuma saņemšanas no sabiedrības ar ierobežotu atbildību „Rīgas meži”.
RD ĪD ar 2015.gada 7.septembra vēstuli Nr.1-7/DI-15-1155-nd ir informējusi, ka saskaņā ar sabiedrības ar ierobežotu atbildību „Rīgas meži” atzinumā norādīto valstij piederošās ½ domājamā daļa no nekustamā īpašuma ir nepieciešama pašvaldības autonomo funkciju vides nozarē veikšanai un no meža apsaimniekošanas viedokļa būtu lietderīgi pašvaldības īpašumā iegūt visu nekustamo īpašumu. Ņemot vērā minēto, RD ĪD ir lūdzis paust  viedokli nekustamā īpašuma ½ domājamās daļas īpašniecei SIA „AMPAK”. Galīgais lēmums par valstij piederošās ½ domājamās daļas no nekustamā īpašuma pārņemšanu tiks pieņemts pēc atbildes saņemšanas no privātpersonas.
Ņemot vērā minēto, Finanšu ministrija lūdz pagarināt Valsts sekretāru 2015.gada 29.janvārī sanāksmē izsludinātā rīkojuma projekta, tā sākotnējās ietekmes novērtējuma ziņojuma (anotācijas) iesniegšanas Valsts kancelejā termiņu līdz 2016.gada 31.janvārim.


Valsts sekretāre									B.Bāne




[bookmark: _GoBack]Kokorēviča, 67024955
Lita Kokorevica@vni.lv 
image1.png
L5
i,
me

Finansu ministrija




